**Women Techmakers Greece Summit 2018**

Με κοινό παρονομαστή τον τομέα της τεχνολογίας, προσκεκλημένοι ομιλητές από Google, Randstad, SAP, Epsillon net, Αριστοτέλειο Πανεπιστήμιο Θεσσαλονίκης, Υπουργείο Παιδείας, Έρευνας και Θρησκευμάτων, City College, Ζώνη Καινοτομίας Θεσσαλονίκης, Ελληνική Εταιρεία Επιστημόνων και Επαγγελματιών Πληροφορικής και Επικοινωνιών, Mataroa και πολύ άλλοι εκλεκτοί καλεσμένοι δίνουν το “παρών” στην ετήσια συνάντηση των Women Techmakers Greece τη Δευτέρα 19 Μαρτίου 2018 στις εγκαταστάσεις της Διεθνούς Έκθεσης Θεσσαλονίκης και σας προσκαλούν όλους να συμμετέχετε.

Η συνάντηση πραγματοποιείται στο πλαίσιο μιας παγκόσμιας σειράς εκδηλώσεων των Women Techmakers για τη γιορτή της Διεθνής Ημέρας των Γυναικών με φετινό τίτλο: [Χτίζοντας ένα νέο Ορίζοντα](https://www.womentechmakers.com/iwd18)!

*Πριν από 176 χρόνια, η Ada Lovelace, κόρη του Άγγλου ποιητή Lord Byron και της Anne Isabella Milbanke, έγραψε το πρώτο πρόγραμμα ηλεκτρονικών υπολογιστών! Ο Λόρδος Βύρων πέθανε υποστηρίζοντας τον Ελληνικό Πόλεμο Ανεξαρτησίας όταν η Άντα ήταν 8 ετών και ήταν η μητέρα της η οποία προώθησε το ενδιαφέρον της Ada προς τις θετικές επιστήμες. Πολλές γυναίκες μετά την Ada, είχαν μια αξιοσημείωτη καριέρα, δημιούργησαν πρωτοποριακά συστήματα και πλατφόρμες και κατάφεραν να λύσουν σημαντικά προβλήματα μαθηματικών και φυσικής, όπως η Κάθριν Τζόνσον, η Ντόροθι Βον, η Μέρι Τζάκσον, η Μάργκαρετ Χάμιλτον. Εντούτοις, οι γυναίκες εξακολουθούν να αποτελούν λιγότερο από το ⅓ των εργαζομένων στην βιομηχανία της τεχνολογίας.*

Οι στόχοι της εκδήλωσης είναι:

* να ευαισθητοποιήσει το κοινό, μέσω της δύναμης των καλών παραδειγμάτων, με κατεύθυνση τη δημιουργία επαγγελματικών χώρων ίσων ευκαιριών
* να διαδώσει διαθέσιμα εργαλεία εκπαίδευσης και ευκαιρίες επαγγελματικής σταδιοδρομίας
* να εμπνεύσει την επόμενη γενιά των γυναικών να επιλέξουν μια σταδιοδρομία στο χώρο της τεχνολογίας
* να φέρει σε επαφή εκπροσώπους σε ρόλους-κλειδιά διάφορων οργανισμών έτσι ώστε να δημιουργηθούν οι κατάλληλες συνέργειες
* να αποτελέσει μια ευκαιρία δικτύωσης σε ένα ευχάριστο και χαλαρό περιβάλλον

Το πρόγραμμα θα ξεκινήσει τη Δευτέρα 19 Μαρτίου στις 15:00 και θα περιλαμβάνει εκτός από δύο πολύ ενδιαφέροντα πάνελ συζητήσεων, ομιλίες για τις ανοιχτές θέσεις εργασίας, τις τελευταίες εξελίξεις της τεχνολογίας πάνω στο User Experience, στην τεχνητή νοημοσύνη (Artificial Intelligence), τις φωνητικές εντολές του Google Assistant και ένα παράλληλο εργαστήριο για εκμάθηση της πλατφόρμας Cloud της Google.

Ακολουθεί αναλυτικά η ατζέντα.

|  |  |
| --- | --- |
| 14:00-15:00 | Προσέλευση & Networking |
| 15:00-15:15 | **Καλωσόρισμα-Παρουσίαση προγράμματος** Ειρήνη Τσακηρίδου, Women Techmakers Greece Lead |
| 15:15- 15:45 | **The future of UX- a love story**  Adi Mazor Kario, Google UX mentor & instructor |
| 15:45-16:15 | **Google Assistant | Conversational UI & Build Actions for Your Community** Παναγιώτης Τζίνης, Google Developer Expert | Γιώργος Κορτσαρίδης Software Engineer Google Developers Group Thessaloniki |
| 16:15-16:45 | **Οι αξίες και οι μηχανισμοί της Google για την υποστήριξη της διαφορετικότητας (diversity) στο εργασιακό περιβάλλον**  Ελένη Μαυροειδή, Industry Manager Google |
| 16:45-17:15 | **#μιαΓυναίκαΜπορεί** Θάνος Λουμπρούκος, Senior Technology Consultant Randstad |
| 17:15-18:00 | **Χτίζοντας έναν Νέο Ορίζοντα μαζί με Εταιρείες**  Ελένη Μαυροειδή, Industry Manager Google  Αργυρώ Παρουλίδου, Technology Consultant Randstad  Έλενα Πουνέντη Business Manager & CSR Country Lead SAP  Βασιλική Αναγνώστου, Γενική Διευθύντρια, Αναπληρώτρια Διευθύνουσα Σύμβουλος Epsilon net group |
| 18:00-18:30 | Διάλειμμα |
| 18:30-19:10 | **Ταχυκίνητα καταναλωτικά αγαθά (FMCG) & Συστήματα προγνωστικής ανάλυσης** Νικήτας Μαχμούντης Business Analyst - HANA Developer &  Δημήτρης Αθανασιάδης Delivery Lead, SAP |
| 19:10-19:45 | **Εργαλεία Προγραμματισμού και Ευρωπαϊκοί Διαγωνισμοί για μαθητές**  Λία Τερζίδου Πρόεδρος Ελληνικής Εταιρείας Επιστημόνων και Επαγγελματιών Πληροφορικής και Επικοινωνιών (ΕΠΥ) |
| 19:45-20:30 | **Χτίζοντας έναν Νέο Ορίζοντα μαζί με Φορείς (Εκπαιδευτικοί, Ερευνητικοί, Τεχνολογίας, Καινοτομίας)**  Σοφία Τζελέπη, Σχολικός Σύμβουλος Πληροφορικής, Υπουργείο Παιδείας, Έρευνας και Θρησκευμάτων  Παντελής Αγγελίδης, Πρόεδρος Ζώνης Καινοτομίας Θεσσαλονίκης  Άννα Σωτηριάδου, Επικεφαλής Τμήματος Πληροφορικής, University of Sheffield International Faculty, CITY College  Αντώνης Παπαδόπουλος, Ιδρυτής Mataroa  Λία Τερζίδου, Πρόεδρος ΕΠΥ,  Θρασύβουλος Τσιάτσος, Αναπληρωτής Καθηγητής Πληροφορικής ΑΠΘ |
| 20:30-20:45 | **Ζωντανή Σύνδεση με Σαν Φρανσίσκο**  Μαρίλυ Νίκα, Product Manager (rotation) Google |
| 20:45-21:00 | **Απονομή βραβείων by WTM Greece** |
| 21:00-22:00 | **Party** |
| Παράλληλο Workshop | |
| 17:00-19:30 | **Google Cloud Study Jam**  Παναγιώτης Τζίνης, Google Developer Expert & Γιώργος Κορτσαρίδης Software Engineer, Google Developers Group Thessaloniki |

Επίσημοι χορηγοί της εκδήλωσης είναι οι:

Google (Global partner)| [Randstad](http://www.randstad.gr) (Platinum Sponsor), [SAP](http://www.sap.com/greece) #sheinnovates (Platinum Sponsor), [Thessaloniki Convention Bureau](http://www.thessalonikiconventionbureau.gr/) & [ΔΕΘ Helexpo](http://www.helexpo.gr/el) (Venue Sponsors)

Η εκδήλωση θα ολοκληρωθεί με ένα πάρτι δικτύωσης.

Η συμμετοχή είναι δωρεάν αλλά είναι απαραίτητη η εγγραφή. Κλείστε τη θέση σας εδώ:

<https://www.meetup.com/WomenTechmakersGR/events/247344222/>

Για περισσότερα νέα σχετικά με το Women Techmakers Summit μπορείτε να ενημερώνεστε από το επίσημο site <https://womentechmakers.gr/iwd18/>